Amalá ai bə́nɔ́nī yā bádzoge nâ miǹtómbá mí man tsaman, bə́ wě fə̄ myá. 2Asú tē ńdɔ Ǹtí Zambá Ísraɛ̂l a dzó ai bə́nɔ́nī yā bánɔ́ni ayɔŋ dámā nâ: Mǐ ngábɔ̄ nâ miǹtómbá mí man ma tsaman, mí kə̄ myádzāŋ, amú myā ndzí kig mvaman ai myá. Dzóm tē hḿ māyi mínā bɛ́d á nyɔ́l ású bə́bə̂ bə́ mǎm yā myābɔ. 3Á mvús tě, mǎmēn mayi dúgán mǎn kóan ábím miǹtómbá yǎ á ngá­lígī á ńkunda wáma, mí kələ myásɔ́ á míńnam mísə̄ mə ngábɔ̄ nâ mí kə̄ myâkə. Mayi dúgán sɔ́ ai myá á mə̄dîga mábán; myâyi náŋ, mí fuǐ fə. 4Mayi myá və̄ bə́nɔ́nī yā báyī myá lə́dē zēn; myâyǐ kīg fə badə́ kɔ̌n wɔ̄ŋ, mí dzə́mə̄ kám, ńdɔ̄ fə tɔ m̀bɔ́g wâyǐ kig badə́ dzáŋ, Ǹtí ńnye a kɔ́bɔ̄ nálā. 5Məlú mə́tē ḿmɔ̄ mázū má, émá yā māyi və́ Dávid éfâlǎ yā é nə́ sósōó, a yi dzóe anə́ ḿfaŋ ńkúkúmá; a yi bɔ̌ fəg, ńdɔ̄ fə ǎ yi tsíg mə̄dzó á sósōó á sí ńdon. 6Məlú mə́tē Yúda a yi kódeban, ńdɔ̄ fə̄ Ísraɛ̂l ǎ yi tɔbɔ á mvɔ̄í. Bâyi nyé yole dzwé nâ: «Ǹtí a nə sósōó wāān. » 7Asú tē, émɔ̄ má mázu, Ǹtondôbə énye a kɔ́bɔ, mə́lú bâyǐ kīg fə bǎd dzó nâ: "Ǹtondôbə a və̌, nyé yǎ á ngākúlī bɔ́n bə́ Ísraɛ̂l á ńnam Égîptɛn: bə́ ngadzó hə nâ: